b'\n_START_ARTICLE_\nCidade de Deus\n_START_SECTION_\nArgument\n_START_PARAGRAPH_\nCiudade de Deus \xc3\xa9s un film que es remunta a la d\xc3\xa8cada dels anys 60, on es presenta la favela com un projecte d\'habitatges de nova construcci\xc3\xb3 amb pocs recursos. Cabeleira, Alicate i Marreco s\xc3\xb3n tres lladres que conformen el "Trio Ternura" s\xc3\xb3n el temor dels propietaris dels negocis locals. Dadinho i Ben\xc3\xa9 (Germ\xc3\xa0 de Cabeleira), dos nens de nom\xc3\xa9s 11 anys acompanyen al "Trio Ternura" all\xc3\xa0 on van. Una nit, Dadinho proposa assaltar un hotel i aix\xc3\xad procedeixen. Malgrat aix\xc3\xb2, Cabeleira, obliga a Dadinho a vigilar que no vingui la policia i en cas que aix\xc3\xad sigui, que avisi disparant un vidre. Dadinho resignat decideix enganyar el "Trio Ternura" disparant abans de temps per tal de fer-los fugir i entrar ell sol a l\'hotel. Un cop \xc3\xa9s dins, assassina a tothom qui hi ha, incomplint la norma posada pels tres lladres, no matar. Dadinho i Ben\xc3\xa9 decideixen fugir de la favela fins que l\'ambient es calmi. Finalment, el "Trio Ternura" es dissol i el film comen\xc3\xa7a a desenvolupar la vida de Buscap\xc3\xa9 (germ\xc3\xa0 de Marreco). _NEWLINE__NEWLINE_La hist\xc3\xb2ria comen\xc3\xa7a amb la generaci\xc3\xb3 del 1960 i finalitza amb la generaci\xc3\xb3 de joves del 1980, mostrant el deteriorament progressiu que pateix la favela.\n_START_SECTION_\nCuriositats\n_START_PARAGRAPH_\nCidade de Deus \xc3\xa9s un film basat en una hist\xc3\xb2ria real en la qual, la gran majoria dels personatges van ser escollits d\'entre els habitants de les pr\xc3\xb2pies faveles. Degut a l\'impacte del film arreu del m\xc3\xb3n es va realitzar el documental Cidade de Deus - dez anos depois per deixar const\xc3\xa0ncia dels diferents camins que van emprendre cadascun dels actors principals despr\xc3\xa9s de la fama._NEWLINE_El documental es troba disponible en la plataforma Netflix des de l\'any 2013 en m\xc3\xa9s de cinc idiomes.'